
Dwaalstroom

			

veur Frits... altied daor

		

	
			        

			Dwaalstroom stuurt de lezer op pad deur een laandschap van observaties en gevulens. Zoas de Riest kronkelt deur het Riestdal, meandert de gedichten in dizze bundel laangs herkenning, verwondering en ofscheid. Het muzikale Dreints uut het gebied van de Riest voert de lezer naor de raodsels van het bestaon, lös van leeft ied en ti ed.

Ria Westerhuis (Old Averiest, 1959) is dichteres en veurdrachtskuunstenaar. Zij schref in het Dreints, Nederlands en het eRWeens, een eigen mysterieuze taal. Dit is heur viefde dichtbundel. Ok stiet der wark van heur in meer as vieftig bloemlezings.

Der mag niks uut dizze bundel overeneumen worden, op wat veur maniere dan ok, zonder schriftelijke toestemming van de schriever of beeldend kuunstenaars.

			Dreints: dwalen

			
Dwaalstroom

			Dit laand

			Maonsmok 

			Wat as


			Vuurvlinder


			Holvaste


			Karkhof Old Averiest


			Alles en niks hetzölfde


			Mien opa


			Vaarwel


			Dichtebij


			Kiendergraven Assen


			Twaalf Apostelenboom


			Wat niet was


			Betaalde liefde


			Karstaovend


			Ende
 

			Weinsen


			Winter


			Late winter weg


	
			Dwaalstroom

			
Daor waor het gluit en bluit

			tussen stienen en stromen

			waor schaduwen valt laangs

			vlinderogen en monologen

			de slangenwortel goed gedijt

daor schöt ’t longernd vuur

			in volle maonnachten

			vlammend deur de venen

			daor kolkt ’t bloed

			van dolende dwazen

daor heur ie ’t geraos

			van gebreuken harten

			op zuuk naor zalving

			weerwoord en

			het raodsel van de tied

	
			Dit laand

			
Ik loop as nooit teveur

			op rozen, zonder doel en

			zonder aangst, voort giet

			het deur dit halfduuster

			glooiend laand

het peerd achter ’t draod

			wet wie ik bin

			schrikt van de stroom

			die we beiden deelt

ik plas wild, mit de rugge

			tegen een hekke

			en wachte tot de Nacht

			mij in de mute komp

haost zwevend

			wordt ’t laandschap

			as ik weer wieder gao

			mit de neuze op scharp

loop ik ’t verleden in

			roeke geuren uut jonger jaoren

			de rillings laangs de rugge

			en huver, dit laand is van mij

			Maonsmok

			
De aovendlocht is koeler

			as mien aodem

			in dit veld vol zuring

			botterbloemen en ratelaar

hier laot ik mij zakken

			op de rugge, lig uren

			mit mijzölf

			in het vochtige grös

vlaggen van locht en

			slingers van wiend hangt

			an fiene wolkendraoden

			boven mij

in de veerte stiet

			de volle maone al klaor

			as nachtwaker van dienst

zien varse straolen

			kroept mij an

			fluustert mij veilig en

			wist de zwaorte van de dag

	

		
Wat as


		

Wat a’k gewoon


		
blieve liggen hier


		
zuver stille op de rugge

kiekend naor de wolken

